Fatuma Ali Saman (alizaliwa Mandera, 1968) ni mwalimu na mwanaharakati wa haki za wanawake na mjumbe wa bodi ya Mamlaka Huru ya Kusimamia Polisi nchini Kenya. Fatuma Ali Saman alizaliwa Kaskazini mwa Kenya. Baba yake alifariki wakati Fatuma akiwa na umri mdogo. Saman alihudhuria Shule ya St Brigid jijini Nairobi wakati wa mfumo wa "7-4-2-3" ulipotumika baada ya uhuru. Aliendelea na Shule ya Sekondari ya Wajir Girls mwaka 1983, na kumaliza mwaka 1986 akiwa na alama za juu ambazo alifaulu na kujiunga na chuo kikuu. Hata hivyo, mwaka 1987 alikwenda kufundisha kama mwalimu katika Chuo cha Asumbi huko Nyanza Kusini, karibu na eneo la magharibi mwa Kenya. Baadaye alienda chuo kikuu, na kuhitimu shahada ya kwanza ya Elimu, Dini na Historia.  Saman amekuwa akifundisha kwa miaka 25 katika taasisi za binafsi na za umma. Wadhifa wake wa kwanza wa kufundisha ulikuwa mwaka 1989 katika Mandera boystown (ambayo kwa sasa inajulikana kama Mandera Islamic Centre) ilikuwa shule ya serikali. Mnamo 1993, alikua naibu mwalimu mkuu wa shule ya msingi ya wasichana ya Khadija Ummul-Muminun, inayomilikiwa na serikali.